Estil del Plasma

## Estil del Plasma

Lake, Andrew

Schwan, Carl

Traductor: Antoni Bella
revisió Plasma 5.16 (8 de març de 2019)

El Plasma ve amb múltiples temes. El tema del Plasma defineix com es mostraran els diferents components del Plasma (p. ex., plasmoides, plafons, estris).

En aquest mòdul, podeu:

- instal·lar i escollir temes del Plasma

- editar els temes del Plasma

- eliminar els temes del Plasma

Si voleu eliminar un tema, utilitzeu la icona superposada que hi ha a sota a la dreta de la icona de tema. Per a desfer aquesta acció, feu clic a la icona . Si premeu Aplica o D'acord els temes seleccionats per a la seva eliminació seran realment suprimits, de manera que podreu desfer les eliminacions individuals o totes.

Si el paquet plasma-sdk està instal·lat al vostre sistema, apareixerà un botó sobre la vista prèvia d'un tema i us permetrà iniciar-lo a l'Explorador pels temes del Plasma.

Per a més informació tècnica, visiteu aquesta pàgina.

Obtén estils nous del Plasma...

  Per utilitzar-lo haureu d'estar connectats a Internet. Fent clic sobre aquest botó es mostrarà un diàleg des d'on podreu seleccionar un tema nou del Plasma. Fent clic a Instal·la en el diàleg s'instal·larà el tema del Plasma seleccionat, i després fent clic a Tanca a l'instal·lador, el tema nou estarà disponible immediatament.

Instal·la des d'un fitxer...

  Si heu baixat temes nous des d'Internet, podeu utilitzar això per anar fins a la ubicació d'aquests temes baixats. Fent clic sobre aquest botó es presentarà un diàleg de fitxers per indicar l'arxiu tar del tema del Plasma que hi ha al disc.

  Fent clic a Obre en aquest diàleg, s'instal·larà el tema que heu indicat i el mostrarà a la llista de temes.